Id-Deċiżjoni tal-Kunsill
ta' l-4 ta' Diċembru 1995
fuq il-konklużjoni mill-Komunità Ewropea tal-Ftehim Temporanju dwar il-kummerċ u ħwejjjeġ relatati mal-kummerċ bejn il-Komunità Ewropea, il-Komunità Ewropea tal-Faħam u l-Azzar u l-Komunità Ewropea għall-Enerġija Atomika, min-naħa l-waħda, u l-Ukrajna min-naħa l-oħra
(95/541/KE)
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 113 flimkien ma' l-Artikolu 228(2), l-ewwel sentenza tiegħu,
Wara li kkunsidra l-proposta tal-Kummissjoni,
Wara li kkunsidra l-opinjoni tal-Parlament Ewropew [1],
Billi, sad-dħul fis-seħħ tal-Ftehim dwar is-Sħubija u l-Kooperazzjoni bejn il-Komunitajiet Ewropei u l-Istati Membri tagħhom, minn naħa waħda, u l-Ukrajna, minn naħa l-oħra, iffirmat fil-Lussemburgu fl-14 ta' Ġunju 1994, jeħtieġ li jiġi approvat il-Ftehim Temporanju dwar il-kummerċ u ħwejjeġ relatati mal-kummerċ, bejn il-Komunità Ewropea, il-Komunità Ewropea tal-Faħam u l-Azzar u l-Komunità Ewropea għall-Enerġija Atomika, minn naħa waħda, u l-Ukrajna minn naħa l-oħra, iffirmat fil-Brussel fl-1 ta'Ġunju 1995,
IDDEĊIEDA DAN LI ĠEJ:
Artikolu 1
Il-Ftehim Temporanju dwar il-kummerċ u materji relatati mal-kummerċ, bejn il-Komunità Ewropea, il-Komunità Ewropea tal-Faħam u l-Azzar u l-Komunità Ewropea għall-Enerġija Atomika, minn naħa waħda, u l-Ukrajna minn naħa l-oħra, flimkien mal-Protokoll u d-dikjarazzjonijiet huma hawnhekk approvati f'isem tal-Komunità Ewropea.
Dawn it-testi huma annessi ma' din id-Deċiżjoni.
Artikolu 2
Il-President tal-Kunsill għandu jagħti n-notifika prevista fl-Artikolu 36 tal-Ftehim Temporanju [2] f'isem il-Komunitajiet Ewropei.
Magħmula fi Brussel, fl-4 ta' Diċembru 1995.